San Chozė
San Chozė̃ (angl. San Jose) – miestas JAV Kalifornijos valstijoje. Tai trečias pagal dydį Kalifornijos miestas (po Los Andželo ir San Diego). Šis miestas laikomas saugiausiu JAV didmiesčiu. Mieste gyvena 910 000 gyventojų. San Chozė buvo įkurta 1777 m. Iš pradžių miesto paskirtis buvo teikti maisto produktus netoliese esančioms karo bazėms, vėliau tapo Šiaurės Kalifornijos žemės ūkio produkcijos perdirbimo centru. Pasibaigus Antrajam pasauliniam karui, miesto gyventojų skaičius ėmė augti itin dideliais tempais, nes čia apsigyveno itin daug Antrojo pasaulinio karo veteranų.